ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
ভুটান, সংযুক্ত আরব আমিরশাহী ও মেক্সিকোতে কেভিআইসি ট্রেডমার্ক রেজিস্ট্রেশন পেয়েছে; “খাদী” ব্র্যান্ডের সুরক্ষার জন্য ৪০টি দেশে আবেদন জমা দেওয়া হয়েছে
নতুন দিল্লি, ১০ই জুলাই, ২০২১
ভুটান, সংযুক্ত আরব আমিরশাহী এবং মেক্সিকো – এই তিনটি দেশে খাদী ও গ্রামোদ্যোগ কমিশন  ট্রেডমার্কের রেজিস্ট্রেশন পেয়েছে। “খাদী” ব্র্যান্ডের বিশ্বজুড়ে পরিচিতি তৈরি করার জন্য যা একটি বড় পদক্ষেপ। কেভিআইসি –র ট্রেডমার্ক নিবন্ধীকরণের জন্য এই তিনটি দেশ ছাড়াও মার্কিন যুক্তরাষ্ট্র, কাতার, শ্রীলঙ্কা, জাপান, ইটালি, অস্ট্রেলিয়া, নিউজিল্যান্ড, সিঙ্গাপুর, ব্রাজিল সহ ৪০টি দেশে আবেদন করা হয়েছে।
ভুটানে কেভিআইসি তার ট্রেডমার্কের নিবন্ধীকরণ করেছে ৯ই জুলাই। সংযুক্ত আরব আমিরশাহীতে ২৮শে জুন ট্রেডমার্কের স্বীকৃতি পাওয়া গেছে। পারস্য উপসাগরীয় অঞ্চলে এই প্রথম কোনো দেশে নিবন্ধীকরণ হল। এর আগে গত ডিসেম্বরে মেক্সিকোতে কেভিআইসি তার ট্রেডমার্ক “খাদী”–র নিবন্ধীকরণ করেছে।
এপর্যন্ত ইউরোপীয় ইউনিয়ন ছাড়া জার্মানি, ব্রিটেন, অস্ট্রেলিয়া, রাশিয়া ও চীনে কেভিআইসি –র খাদী ট্রেডমার্ক রয়েছে। খাদীর সুতো, তৈরি পোষাক এবং খাদীর সাবান, প্রসাধনী সামগ্রী, ধূপকাঠির মতো গ্রামোদ্যোগের বিভিন্ন পণ্য সামগ্রী সংশ্লিষ্ট দেশগুলিতে কেভিআইসি –র ব্র্যান্ডে বেচাকেনা করা যাবে। কেভিআইসি ইতিহাসে এই প্রথমবার ট্রেডমার্ক নিবন্ধীকরণের জন্য সরকার, নিরবিচ্ছিন্ন উদ্যোগ নিয়েছে। মহাত্মা গান্ধীর ব্র্যান্ড খাদির স্বার্থ এর মাধ্যমে সুরক্ষিত হবে।
কেভিআইসি –র চেয়ারম্যান শ্রী বিনয় কুমার সাকসেনা জানিয়েছেন, খাদী ব্র্যান্ড নিবন্ধীকরণের ফলে বিশ্বজুড়ে এর অপব্যবহার বন্ধ হবে। প্রধানমন্ত্রী শ্রী নরেন্দ্র মোদী, খাদির পণ্য সামগ্রী ব্যবহার করার আবেদন জানানোর পর বিশ্বজুড়ে এর পরিচিতি বেড়েছে। একারণে কেভিআইসির জন্য খাদি পরিচয়, সুরক্ষিত রাখা অত্যন্ত জরুরী হয়ে পড়েছে। এর মাধ্যমে উপভোক্তাদের স্বার্থ যেমন সুরক্ষিত হবে, লক্ষ লক্ষ খাদী শিল্পীও লাভবান হবেন – এঁরাই আসল খাদী সামগ্রীর উৎপাদক।
খাদীর এই সাফল্যে গুরুত্বপূর্ণ তাৎপর্য রয়েছে। মেক্সিকো এবং জার্মানীতে কিছু বেসরকারী সংস্থা নিজ নিজ দেশে খাদী ব্র্যান্ডটি নিবন্ধীকরণের চেষ্টা চালিয়েছিল। মেক্সিকোতে খাদীর লোগো নিজেদের নামে করার জন্য “ওয়ান ফাউন্ডেশন ওকসাকা এসি” আবেদন জানায়। কিন্তু খাদী সেই আবেদনের চ্যালেঞ্জ করে। তবে, সংশ্লিষ্ট সংস্থাটি খাদির আপত্তিতে আর কোনো বাধা দেয় নি এবং কেভিআইসি খাদীর লোগো নিজেদের নামে মেক্সিকোতে নথিভুক্ত করতে পেরেছে। একইভাবে জার্মানীতে ২০১১ সালে বেস্ট ন্যাচারাল প্রোডাক্টস জিএমবিএইচ  খাদী নামটি ব্যবহারের অনুমতি পেয়েছিল। এই সংস্থা জার্মানী ছাড়াও ইউরোপীয় ইউনিয়নের অন্যান্য দেশে খাদী ব্র্যান্ড ব্যবহারের অনুমতি পেয়েছিল। দীর্ঘ আইনী লড়াই এবং আলোচনার পর বিদেশ মন্ত্রকের সহযোগিতায় কূটনৈতিক চ্যানেল ব্যবহার করে কেভিআইসি, বিএনপিকে এই ট্রেডমার্ক ব্যবহার থেকে বিরত করার সাফল্য অর্জন করেছে।
CG/CB/SFS
(Visitor Counter : 198
প্রধানমন্ত্রীরদপ্তর
ঝাড়খন্ডের লাতেহার জেলায় জলে ডুবে প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ১৮ই সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ঝাড়খন্ডের লাতেহারে জলে ডুবে প্রাণহানির ঘটনায় শোক প্রকাশ করেছেন।
এক ট্যুইট বার্তায় প্রধানমন্ত্রীর দপ্তর থেকে জানান হয়েছে ;
“ঝাড়খন্ডের লাতেহারে জলে ডুবে অল্প বয়সী কয়েকজনের প্রাণহানির ঘটনায় মর্মাহত । শোকাহত পরিবারগুলিকে দুঃখের এই সময়ে সমবেদনা জানাই। প্রধানমন্ত্রী @narendramodi"
CG/CB/
(
মানবসম্পদবিকাশমন্ত্রক
পরীক্ষা ভীতি দূর করতে ছাত্রছাত্রী এবং শিক্ষক-শিক্ষিকাদের সঙ্গে প্রধানমন্ত্রীর মতবিনিময়
কলকাতা, ১৭ জানুয়ারি, ২০২০
প্রধানমন্ত্রী শ্রী নরেন্দ্র মোদী ‘পরীক্ষা পে চর্চা’ শীর্ষক “টাউন হল” মতবিনিময় কর্মসূচিতে আগামী ২০ জানুয়ারি বেলা ১১টায় নতুন দিল্লিতে বক্তব্য রাখবেন। দেশ-বিদেশের বহু ছাত্রছাত্রী এবং শিক্ষক-শিক্ষিকা পরীক্ষা ভীতি দূর করতে এই মতবিনিময় কর্মসূচিতে যোগ দেবে।
‘পরীক্ষা পে চর্চা, ২০২০’র তৃতীয় সংস্করণে প্রধানমন্ত্রীর সঙ্গে মতবিনিময়ের লক্ষ্যে মানবসম্পদ উন্নয়ন মন্ত্রক ‘MyGov’ ওয়েব পোর্টালের সহযোগিতায় নবম থেকে দ্বাদশ শ্রেণীর ছাত্রছাত্রীদের একটি সংক্ষিপ্ত রচনা প্রতিযোগিতার আয়োজন করেছিল। www.mygov.in পোর্টালের মাধ্যমে ডিসেম্বরের ২ থেকে ২৩ তারিখ পর্যন্ত ৩ লক্ষেরও বেশি ছাত্রছাত্রী এই প্রতিযোগিতায় অংশগ্রহণের জন্য আবেদন করে। ১ লক্ষ ৩ হাজার ছাত্রছাত্রী এই প্রতিযোগিতায় অংশগ্রহণ করে। বিজয়ীদের মধ্যে নির্বাচিত কিছু ছাত্রছাত্রী ‘পরীক্ষা পে চর্চা’-তে প্রধানমন্ত্রীর সঙ্গে মতবিনিময় করার সুযোগ পাবেন।
পরীক্ষা সংক্রান্ত অঙ্কন ও পোস্টার প্রতিযোগিতারও আয়োজন করা হয়েছিল। সিবিএসই এবং কেন্দ্রীয় বিদ্যালয় সংগঠনের স্কুলগুলির ছাত্রছাত্রীরা এতে অংশগ্রহণ করে। ৭৫০টি পোস্টার এবং ছবির মধ্যে কমিটি সেরা ৫০টিকে বাছাই করেছে যেগুলি নতুন দিল্লির তালকাটোরা স্টেডিয়ামে মূল অনুষ্ঠানে ঠাঁই পাবে। অনুষ্ঠান শুরুর আগে প্রধানমন্ত্রী এই প্রদর্শনীটি ঘুরে দেখবেন।
অনুষ্ঠানটিকে আরও বেশি ছাত্রছাত্রী-কেন্দ্রিক করে তোলার লক্ষ্যে এই প্রথমবার ছাত্রছাত্রীরাই অনুষ্ঠান সঞ্চালনার দায়িত্বে থাকবে। কেন্দ্রীয় বিদ্যালয় সংগঠনের চারজন ছাত্রছাত্রী এই কাজটি করবেন। ‘এক ভারত শ্রেষ্ঠ ভারত’ বিতর্কে অংশগ্রহণকারীদের মধ্য থেকে যে দু’জন ছাত্র ও দু’জন ছাত্রীকে বাছাই করা হয় তারাই এই সঞ্চালনা করবে।
SSS/CB/DM
(Visitor Counter : 14
অর্থমন্ত্রক
কেন্দ্রীয় অর্থমন্ত্রী শ্রীমতি নির্মলা সীতারামন বিশ্ব ব্যাংক- আইএমএফের উন্নয়ন কমিটির ১০৩- তম বৈঠকে যোগ দিয়েছেন
নতুন দিল্লি, ০৯ এপ্রিল, ২০২১
কেন্দ্রীয় অর্থমন্ত্রী নির্মলা সীতারামন আজ বিশ্ব ব্যাংক- আইএমএফের উন্নয়ন কমিটির ১০৩-তম বৈঠকে যোগ দেন। ভিডিও কনফারেন্সের মাধ্যমে এই বৈঠক অনুষ্ঠিত হয়। এবারের বৈঠকে কোভিড জনিত পরিস্থিতিতে ঋণ শোধ করতে আর্থিক সহযোগিতা নিয়ে বিশ্ব ব্যাংক এবং আন্তর্জাতিক অর্থভাণ্ডার, আইএমএফের প্রতিনিধিদের সঙ্গে আলোচনা হয়। বিশ্ব ব্যাংক এবং আন্তর্জাতিক অর্থভাণ্ডার বিশ্বের উন্নয়নশীল দেশগুলিতে কোভিড নিয়ন্ত্রণে ন্যায্যমূল্যে টিকাকরণ নিয়ে তাঁদের সহায়তায় কথা উল্লেখ করেন।
ভারতের অর্থমন্ত্রী শ্রীমতি নির্মলা সীতারামন তাঁর বক্তব্যে কোভিড জনিত পরিস্থিতিতে ভারত কিভাবে তার অর্থনীতি বজায় রেখেছে সে কথা উল্লেখ করেন। এই ধরনের অতিমারি জনিত পরিস্থিতিতে সামাজিক ও অর্থনৈতিক পরিকাঠামো মজবুত রাখতে ভারত গত এক বছর ধরে যে বিভিন্ন ধরনের প্যাকেজ তৈরি করেছে সে কথা তিনি উল্লেখ করেন।
তিনি বলেন, ভারত সরকার ২৭.১ ট্রিলিয়নের আত্মনির্ভর প্যাকেজ ঘোষণা করেছে। যা জিডিপির ১৩ শতাংশ বেশি। তিনি বলেন, বিশ্ব ব্যাংক গোষ্ঠী কোভিড জনিত পরিস্থিতিতে এই প্রথম ১০০ বিলিয়ন ডলার আর্থিক সাহায্য দিয়েছে। কেন্দ্রীয় অর্থমন্ত্রী উন্নয়নশীল দেশগুলিতে আর্থিক মন্দা কাটাতে বিশ্বব্যাংকের ভূমিকার ভূয়সী প্রশংসা করেন।
অর্থমন্ত্রী আর্থিক ক্ষেত্রে দুর্বল দেশগুলিকে ঋণের বিষয় সংকটমোচনের ক্ষেত্রে প্রয়োজনীয় ব্যবস্থা নেওয়ার জন্য আবেদন জানান।
CG/ SB
(Visitor Counter : 150
প্রধানমন্ত্রীরদপ্তর
নাইরোবিতে অনূর্ধ্ব ২০ বিশ্ব অ্যাথলেটিক্স ২০২১-এ পদক জয়ী প্রতিযোগীদের অভিনন্দন জানিয়েছেন প্রধানমন্ত্রী
নতুন দিল্লি, ২৩ আগস্ট, ২০২১
প্রধানমন্ত্রী শ্রী নরেন্দ্র মোদী নাইরোবিতে অনূর্ধ্ব ২০ বিশ্ব অ্যাথলেটিক্স ২০২১-এ পদক জয়ী প্রতিযোগীদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“গতি এবং সাফল্য ধরে রাখুন! @নাইরোবিতেঅনূর্ধ্ব২০বিশ্বঅ্যাথলেটিক্স২১ -এ ২টি রৌপ এবং একটি ব্রোঞ্জ পদক দেশে নিয়ে আসার জন্য আমাদের প্রতিযোগীদের অভিনন্দন। অ্যাথলেটিক্স দেশজুড়ে জনপ্রিয়তা লাভ করেছে এবং এটি আগামী দিনের জন্য খুব ভালো লক্ষণ। আমাদের কঠোর পরিশ্রমকারী ক্রীড়াবিদদের জন্য শুভেচ্ছা।”
CG/SS/SKD/
(
প্রতিরক্ষামন্ত্রক
ভারতীয় নৌবাহিনী অপারেশন “সমুদ্রসেতু” -র পরবর্তী পর্বের সূচনা করছে
নতুন দিল্লি, ৩০ মে, ২০২০
বিদেশ থেকে ভারতীয় নাগরিকদের ফিরিয়ে নিয়ে আসার জন্য অপারেশন “সমুদ্রসেতু” -র দ্বিতীয় পর্ব আগামী ১ লা জুন, ২০২০ থেকে শুরু হতে চলেছে।
এই পর্যায়ে, ভারতীয় নৌবাহিনীর জাহাজ জলাশ্ব, শ্রীলঙ্কার কলম্বো থেকে ৭০০ জন কে তামিলনাড়ুর তুতিকোরিনে ফিরিয়ে নিয়ে আসবে এবং পরবর্তীতে মালদ্বীপের মালে থেকেও ৭০০ জন কে তুতিকোরিনে নিয়ে আসবে।
ইতিমধ্যে ভারতীয় নৌবাহিনী এই অভিযানের অংশ হিসেবে ১,৪৮৮ জন ভারতীয় নাগরিককে কোচিতে ফিরিয়ে নিয়ে আসে।
শ্রীলঙ্কা এবং মালদ্বীপের ভারতীয় দূতাবাসগুলি ফিরে আসার জন্য ভারতীয় নাগরিকদের একটি তালিকা প্রস্তুত করছে এবং প্রয়োজনীয় চিকিৎসা সংক্রান্ত পরীক্ষার পরে তাদের ফেরত পাঠানোর ব্যবস্থা করা হবে। কোভিড- সংক্রান্ত সামাজিক দূরত্বের নিয়মগুলি জাহাজে কঠোরভাবে মেনে চলার পাশাপাশি সমুদ্রপথে যাত্রা শুরুর সময় প্রাথমিক সুযোগ-সুবিধা এবং চিকিৎসা সুবিধাও প্রদান করা হবে।
তুতিকোরিনে নামার পরে সমস্ত যাত্রীদের রাজ্য সরকারের তত্ত্বাবধানে পাঠিয়ে দেওয়া হবে। এই বিশেষ অভিযান বিদেশ মন্ত্রক, স্বরাষ্ট্র মন্ত্রক, স্বাস্থ্য এবং কেন্দ্রীয় সরকার এবং রাজ্য সরকারের বিভিন্ন সংস্থার সাথে একত্রে সমন্বয় সাধনের মধ্যে দিয়ে এগিয়ে নিয়ে যাওয়া হচ্ছে।
(CG/TG
বিজ্ঞানওপ্রযুক্তিমন্ত্রক
থার্টি মিটার টেলিস্কোপ প্রকল্পের জন্য নোবেল বিজয়ীকে সাহায্য করছেন ভারতের জ্যোতির্বিজ্ঞানীরা
নতুন দিল্লি, ১০ নভেম্বর, ২০২০
২০২০’র পদার্থবিদ্যায় নোবেল বিজেতা অধ্যাপক আন্দ্রিয়া ঘেজ, একসঙ্গে কাজ করছেন ভারতীয় জ্যোতির্বিজ্ঞানীদের সঙ্গে যন্ত্রপাতির নক্সা এবং থার্টি মিটার টেলিস্কোপ  -এর সম্ভাব্য বৈজ্ঞানিক সম্ভাবনা নিয়ে। হাওয়াইয়ের মাউনাকিয়াতে স্থাপিত এই টিএমটি ব্রহ্মাণ্ড এবং তার রহস্য বোঝার ক্ষেত্রে বিপ্লব আনতে পারে।
এর পাশাপাশি অধ্যাপক রজার পেনরোজ এবং অধ্যাপক রাইনহার্ট গেঞ্জেরের সঙ্গে অধ্যাপক গেজ আমাদের সৌরমণ্ডলের কেন্দ্রে এক সুপার প্রকাণ্ড ঘনবদ্ধ বস্তু আবিষ্কারে অবদান রেখেছেন। এজন্য তাঁরা পদার্থবিদ্যায় নোবেল পেয়েছেন। অধ্যাপক গেজ, সংশ্লিষ্ট যন্ত্রপাতির উন্নয়নে এবং আগামী প্রজন্মের পর্যবেক্ষণ কেন্দ্র টিএমটি-র সম্ভাব্য বৈজ্ঞানিক সম্ভাবনা নিয়ে কাজে গভীরভাবে জড়িত। অ্যাডাপটিভ অপটিক্সের মতো অত্যাধুনিক প্রযুক্তি ব্যবহার করে টিএমটি যন্ত্রপাতি এবং সামনের সারির সম্ভাব্য বৈজ্ঞানিক বিষয়গুলির মূল্যায়নে কাজ করা দলের সদস্য তিনি।
থার্টি মিটার টেলিস্কোপ  প্রকল্পটি আন্তর্জাতিক সহযোগিতায় গড়ে উঠছে। বিজ্ঞান ও প্রযুক্তি দপ্তর এবং পারমাণবিক শক্তি দপ্তরের মাধ্যমে ভারত এবং চীন, জাপান, কানাডা, ক্যালিফোর্নিয়া বিশ্ববিদ্যালয় এবং ক্যালটেকের মধ্যে এই সহযোগিতা হয়েছে। ইন্ডিয়ান ইনস্টিটিউট অফ অ্যাস্ট্রোফিজিক্স  – এর ড. অন্নপুর্নি সুব্রমনিয়াম, আর্যভট্ট রিসার্চ ইনস্টিটিউট অফ অবজারভেশনাল সায়েন্সেস  – এর মতো কতিপয় ভারতীয় জ্যোতির্বিজ্ঞানী এবং অন্যরা এই চলতি গবেষণা এবং টিএমটি প্রকল্পের অগ্রগতির কাজে অধ্যাপক গেজকে কে . সাহায্য করছেন।
এর ফলে অন্য অনেকের মধ্যে ২টি গুরুত্বপূর্ণ পেপার তৈরি হয়েছে। ইনফ্রারেড ইমেজিং স্পেক্টোগ্রাফ এবং সাম্প্রতিক সৌর ব্যবস্থা নিয়ে তথ্য সিমুলেটর। এতে দেখা যাচ্ছে, আইরিস / টিএমটি, ভবিষ্যতেও সামনের সারির বিজ্ঞান গবেষণা চালাতে পারবে এবং আমাদের নক্ষত্র মণ্ডলের মধ্যে অবস্থিত প্রকাণ্ড ঘনবদ্ধ বস্তুটির বৈশিষ্ট বুঝতে পারবে। এছাড়াও অজানার খোঁজে আরো নতুন নতুন বিষয় সামনে আসবে। বিজ্ঞানীরা আধুনিক তথ্য ব্যবস্থাপনা পদ্ধতি এবং তথ্য হ্রাস পাইপলাইনের প্রয়োজনীয়তার কথা বলেছেন।
২০১৫য় রিসার্চ ইন অ্যাস্ট্রোনমি অ্যান্ড অ্যাস্ট্রোফিজিক্স পত্রিকায় সম্মিলিতভাবে প্রকাশিত নিবন্ধে টিএমটি ব্যবহার করে বিভিন্ন নক্ষত্র মণ্ডল এবং তারও বাইরের বস্তুর জন্য ভবিষ্যতের মাল্টিমেসেঞ্জার জ্যোতির্বিজ্ঞানের কথা তুলে ধরা হয়েছে। এক্ষেত্রেও অধ্যাপক গেজের বৃহত্তর দলের অঙ্গ অন্য ভারতীয় জ্যোতির্বিজ্ঞানীরা।
থার্টি মিটার টেলিস্কোপ, বিজ্ঞানের ধারণাকে বাড়িয়ে দিতে চায়, অংশীদারী দেশ এবং তার নাগরিকদের মধ্যে সংযোগ রেখে যেখানে ভারতীয় জ্যোতির্বিজ্ঞানীরা কাজ করছেন অধ্যাপক আন্দ্রিয়া গেজের সঙ্গে। এর ফলে আশা করা যায়, জ্যোতির্বিজ্ঞান এবং সাধারণভাবে পদার্থবিদ্যার ক্ষেত্রে নতুন নতুন প্রশ্নের উত্তর দিতে প্রয়োজন, পর্যবেক্ষণ সংহত করার অতিরিক্ত শক্তি এটি দিতে পারবে।
অর্থমন্ত্রক
কর ব্যবস্থার গুরুত্বপূর্ণ উদ্যোগের বিষয়ে রাজস্ব সচিব ডঃ এ বি পান্ডের উপস্থাপনা
নয়াদিল্লি, ১৩ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন অর্থনীতিকে চাঙ্গা করার লক্ষ্যে গৃহীত বিভিন্ন পদক্ষেপের বিষয়ে জানাতে একটি সাংবাদিক সম্মেলনের আয়োজন করেন। এই সম্মেলনে কর ব্যবস্থার গুরুত্বপূর্ণ উদ্যোগের বিষয়ে বিভিন্ন তথ্য কেন্দ্রীয় রাজস্ব সচিব ডঃ এ বি পান্ডে জানান।
বিস্তারিত জানতে এখানে ক্লিক করুন।
https://static.pib.gov.in/WriteReadData/userfiles/FM%20PPT%20final_%20Version%201.pdf
SSS/CB/DM
(Visitor Counter : 84
অর্থমন্ত্রক
সদ্য সমাপ্ত মার্চ মাসে জিএসটি সংগ্রহের পরিমাণ সর্বকালীন উচ্চতায় পৌঁছেছে, যা গত জানুয়ারি মাসে রেকর্ড সংগ্রহের পরিমাণ ১,৪০,৯৮৬ কোটি টাকা ছাড়িয়েছে
মার্চে জিএসটি সংগ্রহের মোট পরিমাণ ১,৪২,০৯৫ কোটি টাকা
নতুন দিল্লি, ০১ এপ্রিল, ২০২২
সদ্য সমাপ্ত মার্চ মাসে জিএসটি বাবদ রাজস্ব সংগ্রহের পরিমাণ ১ লক্ষ ৪২ হাজার ৯৫ কোটি টাকা। এর মধ্যে সিজিএসটি বাবদ ২৫ হাজার ৮৩০ কোটি টাকা, এসজিএসটি বাবদ ৩২ হাজার ৩৭৮ কোটি টাকা, আইজিএসটি বাবদ ৭৪ হাজার ৪৭০ কোটি টাকা  এবং সেস বাবদ ৯ হাজার ৪১৭ কোটি টাকা  সংগ্রহ হয়েছে। চলতি বছরের মার্চে মোট জিএসটি সংগ্রহের পরিমাণ সর্বোচ্চ সীমায় পৌঁছেছে, যা গত জানুয়ারি মাসে সংগ্রহের পরিমাণ ১ লক্ষ ৪০ হাজার ৯৮৬ কোটি টাকা ছাড়িয়ে গেছে।
কেন্দ্রীয় সরকার আইজিএসটি থেকে বকেয়া প্রাপ্য হিসেবে সিজিএসটি বাবদ ২৯ হাজার ৮১৬ কোটি টাকা এবং এসজিএসটি বাবদ ২৫ হাজার ৩২ কোটি টাকার মিটিয়ে দিয়েছে। এছাড়াও কেন্দ্রীয় সরকার ৫০:৫০ আনুপাতিক হারে আলোচ্য মাসে অ্যাড-হক ভিত্তিতে কেন্দ্র ও রাজ্য/ কেন্দ্রশাসিত অঞ্চলগুলির মধ্যে ২০ হাজার কোটি টাকার নিষ্পত্তি করেছে। বকেয়া এবং অ্যাড-হক ক্ষেত্রে প্রাপ্য টাকা মিটিয়ে দেওয়ার পর কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি বাবদ ৬৫ হাজার ৬৪৬ কোটি টাকা এবং এসজিএসটি বাবদ ৬৭ হাজার ৪১০ কোটি টাকা। সদ্য সমাপ্ত মার্চ মাসে কেন্দ্রীয় সরকার জিএসটি ক্ষতিপূরণবাবদ রাজ্য/ কেন্দ্রশাসিত অঞ্চলগুলিকে ১৮ হাজার ২৫২ কোটি টাকা মিটিয়ে দিয়েছে। এবছরের মার্চ মাসে জিএসটি খাতে রাজস্ব সংগ্রহের পরিমাণ গত বছরের আলোচ্য মাসের তুলনায় ১৫ শতাংশ বেড়েছে। অবশ্য এবছরের মার্চে পণ্যসামগ্রী আমদানি খাতে রাজস্বের পরিমাণ ২৫ শতাংশ এবং অভ্যন্তরীণ লেনদেন থেকে রাজস্ব সংগ্রহের পরিমাণ গত বছরের একই মাসের তুলনায় ১১ শতাংশ বেড়েছে।
২০২১-২২ অর্থবর্ষের চতুর্থ ত্রৈমাসিকে মাসিক জিএসটি সংগ্রহের গড় পরিমাণ ১ লক্ষ ১০ হাজার কোটি টাকা থেকে ১ লক্ষ ৩০ হাজার কোটি টাকা। জিএসটি পরিষদ কর হার যুক্তিগ্রাহ্য করে তুলতে একাধিক ব্যবস্থাগ্রহণের ফলে রাজস্ব সংগ্রহ বৃদ্ধি পেয়েছে।
মন্ত্রকের পরিসংখ্যান অনুযায়ী গত বছরের মার্চে পশ্চিমবঙ্গ থেকে জিএসটি খাতে রাজস্ব সংগ্রহের পরিমাণ ছিল ৪ হাজার ৩৮৭ কোটি টাকা। এবার তা দুই শতাংশ বেড়ে হয়েছে ৪ হাজার ৪৭২ কোটি টাকা হয়েছে।
CG/BD/SKD/
(Visitor Counter : 264
কর্মী, জন-অভিযোগএবংপেনশনমন্ত্রক
প্রধানমন্ত্রী নরেন্দ্র মোদীর নেতৃত্বাধীন সরকার কর্মচারীদের স্বার্থ রক্ষায় বদ্ধপরিকর। তাদের অভিযোগের সঠিক নিষ্পত্তি হবে বলে জানালেন ড:জিতেন্দ্র সিংহ
নতুন দিল্লি, ১২ই মে, ২০২০
কোভিড-19 অতিমারী চলাকালীন এই প্রথম এবং এক অনন্য উদ্যোগ হিসেবে উত্তর পূর্বাঞ্চল উন্নয়ন মন্ত্রকের স্বাধীন দায়িত্ব প্রাপ্ত প্রতিমন্ত্রী, প্রধানমন্ত্রী দপ্তরের প্রতিমন্ত্রী, কর্মচারী,গন অভিযোগ ও পেনশন এবং পারমাণবিক শক্তি ও মহাকাশ মন্ত্রকের প্রতিমন্ত্রী ড:জিতেন্দ্র সিংহ আজ ভিডিও কনফারেন্সের মাধ্যমে একই সঙ্গে তিনটি দপ্তরের সেকসান আধিকারিক স্তরের কর্মীদের সঙ্গে কথা বলেন। এই তিনটি দপ্তর হল কর্মচারী ও প্রশিক্ষণ, প্রশাসনিক সংস্কার এবং গন অভিযোগ ও পেনশন ও পেন্সনার্স কল্যাণ  দপ্তর।
উদ্বোধনী ভাষণে তিনি বলেন, প্রধানমন্ত্রী নরেন্দ্র মোদির নেতৃত্বাধীন সরকার কর্মচারীদের স্বার্থ রক্ষায় বদ্ধপরিকর। তাঁদের কল্যাণে অত্যন্ত সহানুভূতির সঙ্গে সরকার কাজ করে চলেছে। তিনি বলেন এই অতিমারী সঙ্কট কালে কর্মচারীদের স্বাস্থ্যবিধি মেনে ঘর থেকে কাজের ব্যবস্থা করা হয়েছে। মাত্র ৩৩% কর্মী দপ্তরে এসে কাজ করছেন। কাজের অনুকূল পরিবেশ গঠনের এটি একটি বড় প্রমান বলে তিনি জানান। ড:সিংহ বলেন, পদস্থ আধিকারিকরা এই কাজের নেতৃত্ব দিচ্ছেন। তাঁরা অন্যান্য কর্মীদের অযথা ঝুঁকির মধ্যে না ফেলে কাজ চালিয়ে যাচ্ছেন। কোথাও কর্ম সংস্কৃতি বিঘ্নিত হয় নি বরং দপ্তরের কাজের গতি বেড়েছে বলে তাঁরা সন্তোষ প্রকাশ করেন।
ড:জিতেন্দ্র সিংহ কর্মচারী এবং আধিকারিকদের পদোন্নতি সহ যাবতীয় অভিযোগ লকডাউন বিধিনিষেধ উঠে গেলেই নিষ্পত্তি করা হবে বলে আশ্বাস দিয়েছেন। তিনি বলেন এই বছর জানুয়ারী মাসে ইতিমধ্যেই ৪০০টি পদোন্নতির নির্দেশ দিয়ে দেওয়া হয়েছে।
ড:জিতেন্দ্র সিংহ বলেন এই কনফারেন্সের মূল ভাবনা ছিল বর্তমানে যে কাজের পরিবেশ তৈরি হয়েছে তাতে কর্মচারী এবং তাঁদের পরিবারের সদস্যদের ভালো থাকার বিষয়টিকে অগ্রাধিকার দিতে হবে পাশাপাশি তাদের কোনো অভিযোগ থাকলে তা সহানুভূতির সঙ্গে সমাধান করতে হবে। কর্মচারী মন্ত্রক যে পথ দেখালো,ঠিক তেমন ভাবেই অন্যান্য মন্ত্রকগুলিও তাদের কর্মীদের সঙ্গে ভিডিও কনফারেন্সের মাধ্যমে এই ভাবেই যোগাযোগ করবে বলে তিনি আশা প্রকাশ করেন।
ডি এ আর পি জি দপ্তরের সচিব ড:খেত্রপতি শিবাজি, ডি ও পি টি সচিব ড:সি চন্দ্রমৌলি সহ দপ্তরের অন্যান্য পদস্থ আধিকারিকরা আজকের বৈঠকে যোগ দেন।
(CG/PPM
তথ্যওসম্প্রচারমন্ত্রক
৫২ তম ভারতীয় আন্তর্জাতিক চলচ্চিত্র উৎসবে গোল্ডেন পিকক পুরস্কার সহ মর্যাদাপূর্ণ সম্মান দিতে আন্তর্জাতিক চলচ্চিত্রগুলি এক অবিস্মরণীয় উপস্থিতি রেখে গেছে
মুম্বাই, পানাজি, ২৮ নভেম্বর, ২০২১
গোয়ায় ২০-২৮ নভেম্বর পর্যন্ত আয়োজিত ৫২ তম ভারতীয় আন্তর্জাতিক চলচ্চিত্র উৎসবে বিশ্বজুড়ে ভিন্ন স্বাদের একাধিক চলচ্চিত্র উপস্থাপন করা হয়। এবার চলচ্চিত্র প্রেমীদের জন্য হাইব্রিড মাধ্যমে চলচ্চিত্র প্রদর্শনের ব্যবস্থাও করা হয়েছিল। উৎসবে ৭৩টি দেশ অংশ নেয়। আন্তর্জাতিক বিভাগে চলচ্চিত্র প্রেমীদের জন্য ১৪৮টি ছবি দেখানো হয়। এর মধ্যে ১২টি চলচ্চিত্রের ওয়ার্ল্ড প্রিমিয়ার, ৭টি আন্তর্জাতিক প্রিমিয়ার এবং ২৪টি এশিয়া প্রিমিয়ার অন্তর্ভুক্ত ছিল।
এবারের উৎসবে বিদেশী চলচ্চিত্রগুলি গোল্ডেন পিকক, সিলভার পিকক পুরস্কার সহ মর্যাদাপূর্ণ সম্মান জিতে এক অবিস্মরণীয় উপস্থিতি রেখে গেছে। এমনকি এবারের উৎসবে এই প্রথম ব্রিকস চলচ্চিত্র উৎসবের পুরস্কার প্রদান করা হয়।
মাসাকাজু কানেকো পরিচালিত জাপানি চলচ্চিত্র ‘রিং ওয়ান্ডারিং’ এবারের উৎসবে সেরা চলচ্চিত্র হিসেবে বিবেচিত হয়েছে। এই চলচ্চিত্রটি গোল্ডেন পিকক পুরস্কার জিতে নিয়েছে। ‘সেভিং ওয়ান হু ইজ ডেড’ চলচ্চিত্রের জন্য ভাক্লাভ কাদর্নকার সেরা পরিচলক হিসেবে সিলভার পিকক পুরস্কার জিতেছেন। ‘শার্লট’ ছবিতে অসামান্য অভিনয়ের জন্য সেরা অভিনেত্রী হিসেবে সিলভার পিকক পুরস্কার জিতেছেন স্প্যানিশ অভিনেত্রী অ্যাঞ্জেলা মোলিনা। ব্রিজিলায়ন চলচ্চিত্র নির্মাতা রড্রিগো দে অলিভেইরা পরিচালিত ‘দ্য ফার্স্ট ফলন’ চলচ্চিত্রে অভিনয়ের জন্য অভিনেত্রী রেনেটা কারভালহো বিশেষ জুরির পুরস্কার জিতেছেন। এবারের উৎসবে নবাগত কাহিনী চিত্রের পরিচালক হিসেবে পুরস্কার জিতেছেন পরিচালক মারি আলেসান্দ্রিনির জাহোরি। এবারে ভারতীয় চলচ্চিত্র উৎসবে ষষ্ঠ ব্রিকস চলচ্চিত্র উৎসবের পুরস্কার ঘোষণা করা হয়। ষষ্ঠ ব্রিকস চলচ্চিত্র উৎসবে সেরা চলচ্চিত্রের পুরস্কার জিতে নিয়েছে অ্যামি জেফতার পরিচালিত দক্ষিণ আফ্রিকার চলচ্চিত্র ‘বারাকাত’ এবং লিউবভ বোরিসোভা পরিচালিত রাশিয়ান চলচ্চিত্র ‘দ্য সান অ্যাবভ মি নেভার সেটস’। অন্যতম সেরা চলচ্চিত্র ‘দ্য সান অ্যাবভ মি নেভার সেটস’-তে রাশিয়া কথা সাহিত্যের এক অনুপ্রেরণামূলক দিক গল্পের মাধ্যমে তুলে ধরা হয়েছে। তথ্য চিত্র ‘আনা’-এর জন্য শ্রেষ্ঠ পরিচালকের পুরস্কার জিতেছেন ব্রাজিলিয়ান চলচ্চিত্র নির্মাতা লুসিয়া মুরাত। ভারতীয় অভিনেতা ধনুশ ‘ওসুরান’ চলচ্চিত্রে অসামান্য অভিনয়ের জন্য সেরা অভিনেতার পুরস্কার জিতেছেন। ব্রাজিলিয়ান অভিনেত্রী লারা বোল্ডোরিনি ‘অন হুইলস’ চলচ্চিত্রে অভিনয়ের জন্য সেরা অভিনেত্রীর পুরস্কার জিতেছেন। এছাড়াও পরিচালক ইয়ান হানকে ‘এ লিটিল রেড ফ্লাওয়ার ফ্রম চায়না’ চলচ্চিত্রের জন্য জুরি স্পেশাল মেনশন পুরস্কার প্রদান করা হয়েছে।
CG/SS/SKD/
(Visitor Counter : 185
স্বাস্থ্যওপরিবারকল্যাণমন্ত্রক
কোভিড-১৯-এর বিষয়ে সর্বশেষ তথ্য
রেমডেসিভির-এর বিষয়ে তথ্য
নয়াদিল্লি, ১৪ জুন, ২০২০
কোভিড-১৯-এর চিকিৎসা সংক্রান্ত ব্যবস্থাপনার নিয়ম অনুসারে এক শ্রেণীর সংবাদপত্রে রেমডেসিভির-এর বিষয়ে বেশ কিছু প্রতিবেদন প্রকাশিত হয়েছে। এর মধ্যে এই ওষুধটি ভারতে পাওয়ার ব্যাপারেও কিছু তথ্য জানানো হয়েছে।
স্বাস্থ্য ও পরিবারকল্যাণ মন্ত্রক ১৩ই জুন এই ওষুধটি, চিকিৎসার ক্ষেত্রে প্রয়োগের বিষয়ে বিস্তারিতভাবে জানিয়েছে। টোসিলিজুমাভ অথবা সুস্থ রোগীদের শরীর থেকে প্লাজমা নিয়ে সেটি ব্যবহার করার মতো রেমডেসিভিরকেও পরীক্ষামূলকভাবে ব্যবহার করা যাবে। তবে, এটি বিশেষ ক্ষেত্রে ব্যবহারের মধ্যেই সীমাবদ্ধ রাখতে হবে। স্বাস্থ্য মন্ত্রকের ওই নির্দেশে স্পষ্টভাবে বলা হয়েছে, যে সমস্ত রোগীদের সংক্রমণের মাত্রা মাঝারি এবং যাঁদের কোন ওষুধে বিরূপ প্রতিক্রিয়া হয় না, প্রয়োজন অনুযায়ী তাঁদের উপরই রেমডেসিভির প্রয়োগ করা যাবে। ইউএস ফুড অ্যান্ড ড্রাগ অ্যাডমিনিস্ট্রেশন  এই ওষুধটি ব্যবহারের জন্য ছাড়পত্র এখনও দেয়নি। ভারতে এটি জরুরি ক্ষেত্রে প্রয়োজনীয় অনুমতিসাপেক্ষে ব্যবহার করা যাবে। যেখানে রোগীরা এই ওষুধ তাঁদের ওপর প্রয়োগে লিখিত সম্মতি দেবেন, এই ওষুধটি সেই সমস্ত রোগীদের ক্ষেত্রেই শুধুমাত্র প্রয়োগ করা যাবে। ওষুধের প্রয়োগের পর তার ফলের বিষয়ে সমস্ত তথ্য জমা দিতে হবে এবং এই ওষুধ প্রয়োগ করার পর কোন বিরূপ প্রতিক্রিয়া দেখা দিলে সে বিষয়েও বিস্তারিতভাবে জানাতে হবে। বিদেশ থেকে আমদানি করা প্রথম তিনটি ব্যাচের ওষুধ পরীক্ষা করিয়ে তার প্রতিবেদন সেন্ট্রাল ড্রাগ স্ট্যান্ডার্ড কন্ট্রোল অর্গানাইজেশন -এর কাছে জমা দিতে হবে।
ভারতীয় ওষুধ নিয়ন্ত্রক সংস্থা সিডিএসসিও-র কাছে রেমডেসিভির-এর আমদানি এবং বাজারজাতকরণের জন্য মেসার্স গিলিড ২৯শে মে আবেদন করেছিল। পরিস্থিতি বিচার-বিবেচনা করে ১ জুন রোগীদের সুরক্ষার স্বার্থ এবং অন্যান্য তথ্য জমা দিয়ে এই ওষুধ জরুরি ক্ষেত্রে ব্যবহারের অনুমতি দেওয়া হয়েছে।
মেসার্স হেটেরো, মেসার্স সিপলা, মেসার্স বিডিআর, মেসার্স জুবিল্যান্ট, মেসার্স মাইল্যান এবং ডঃ রেড্ডিস ল্যাব সিডিএসসিও-র কাছে ভারতে এই ওষুধ তৈরি এবং বাজারজাত করার আবেদন জানিয়েছিল। এই ছয়টি ভারতীয় সংস্থার মধ্যে পাঁচটি সংস্থা মেসারস গিলিড-এর সঙ্গে একটি চুক্তিতে আবদ্ধ হয়। সিডিএসসিও-র নির্ধারিত নিয়ম মেনে এই সংস্থাগুলির ওষুধ নির্মাণের ক্ষেত্রে সমস্ত তথ্য বিবেচনা করা হবে। যেহেতু ওষুধটি ইঞ্জেকশনের মাধ্যমে প্রয়োগ করা হবে, সে কারণে ওষুধের উপাদানের শুদ্ধতা, ব্যাক্টেরিয়াজাত বিভিন্ন পরীক্ষানিরীক্ষা অত্যন্ত গুরুত্বপূর্ণ কারণ, রোগীর সুরক্ষার জন্য সিডিএসসিও এই সংক্রান্ত তথ্যগুলি সংগ্রহ করে রাখে। শুধুমাত্র জরুরি অবস্থাতেই দেশে এই ওষুধগুলি রোগীদের ওপর প্রয়োগ করার অনুমতি দেওয়া হয়েছে।
(CG/CB/DM
প্রধানমন্ত্রীরদপ্তর
ভারতের রাষ্ট্রপতির মেয়াদের বর্ষপূর্তিতে প্রধানমন্ত্রী তাঁকে অভিনন্দন জানিয়েছেন
নয়াদিল্লি, ২৫ জুলাই, ২০১৮
প্রধানমন্ত্রী শ্রী নরেন্দ্র মোদী ভারতের রাষ্ট্রপতি পদে শ্রী রামনাথ কোবিন্দের কার্যকালের মেয়াদের বর্ষপূর্তিতে তাঁকে অভিনন্দন জানিয়েছেন।
প্রধানমন্ত্রী রাষ্ট্রপতি রামনাথ কোবিন্দজি কে তাঁর কার্যকালের বর্ষপূর্তিতে অভিনন্দন জানিয়ে বলেছেন, তিনি তাঁর প্রজ্ঞা এবং মানবিক দৃষ্টিভঙ্গির মাধ্যমে সকল ভারতীয়র কাছে নিজেকে প্রিয় করে তুলেছেন। নীতিগত বিভিন্ন বিষয়ে তিনি অত্যন্ত জ্ঞানী। রাষ্ট্রপতিজি দেশের যুবক, কৃষক এবং দরিদ্রদের ক্ষমতায়ণের বিষয়েও ব্যক্তিগতভাবে আগ্রহী।
CG/PB/NS/…
(Visitor Counter : 40
প্রধানমন্ত্রীরদপ্তর
প্রধানমন্ত্রী ৫ ফেব্রুয়ারি জয়পুরের মহাখেল প্রতিযোগিতায় অংশগ্রহণকারীদের উদ্দেশে ভাষণ দেবেন
নয়াদিল্লি, ০৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ৫ ফেব্রুয়ারি ২০২৩ তারিখে দুপুর ১টায় ভিডিও কনফারেন্সিং – এর মাধ্যমে জয়পুর মহাখেল প্রতিযোগিতায় অংশগ্রহণকারীদের উদ্দেশে ভাষণ দেবেন।
জয়পুর গ্রামীণ এলাকার লোকসভার সাংসদ শ্রী রাজ্যবর্ধন সিং রাঠোর ২০১৭ সাল থেকে জয়পুর মহাখেল প্রতিযোগিতার আয়োজন করেন।
মহাখেল প্রতিযোগিতায় এ বছর কাবাডি’তে বিশেষ নজর দেওয়া হয়েছে। ২০২৩ – এর ১২ জানুয়ারি জাতীয় যুব দিবসের দিন থেকে মহাখেল শুরু হয়েছে। ৪৫০টি গ্রাম পঞ্চায়েত ও পুর এলাকার ৬ হাজার ৪০০-রও বেশি যুব খেলোয়াড় এতে অংশ নিয়েছেন। জয়পুর গ্রামীণ লোকসভা নির্বাচন কেন্দ্রে আয়োজিত এই মহাখেল জয়পুরের যুবক-যুবতীদের নিজেদের ক্রীড়ানৈপুণ্য প্রদর্শনের সুযোগ করে দেয়।
(PG/PM/SB
প্রধানমন্ত্রীরদপ্তর
প্রধানমন্ত্রী আগামী ২১ নভেম্বর গান্ধীনগরে পণ্ডিত দীনদয়াল পেট্রোলিয়াম বিশ্ববিদ্যালয়ের অষ্টম সমাবর্তন অনুষ্ঠানে যোগ দেবেন
নয়াদিল্লি, ১৯ নভেম্বর, ২০২০
প্রধানমন্ত্রী শ্রী নরেন্দ্র মোদী আগামী ২১ নভেম্বর সকাল ১১টায় ভিডিও কনফারেন্সের মাধ্যমে গান্ধীনগরে পণ্ডিত দীনদয়াল পেট্রোলিয়াম বিশ্ববিদ্যালয়ের অষ্টম সমাবর্তন অনুষ্ঠানে ভাষণ দেবেন। এই সমাবর্তন অনুষ্ঠানে ২,৬০০ ছাত্রছাত্রীকে তাঁদের সম্মানীয় ডিগ্রি / ডিপ্লোমা প্রদান করা হবে।
সমাবর্তন অনুষ্ঠানে প্রধানমন্ত্রী '৪৫ মেগাওয়াট উৎপাদন ক্ষমতাসম্পন্ন মনোক্রিস্টালাইন সৌর ফটোভোল্টেইক প্যানেল কেন্দ্র’ এবং 'জল প্রযুক্তির ওপর উৎকর্ষ কেন্দ্র’-এর ভিত্তিপ্রস্তর স্থাপন করবেন। এর পাশাপাশি, এই অনুষ্ঠানে প্রধানমন্ত্রী পণ্ডিত দীনদয়াল পেট্রোলিয়াম বিশ্ববিদ্যালয়ের 'উদ্ভাবন এবং ইনকিউবেশন কেন্দ্র – প্রযুক্তি বাণিজ্য ইনকিউবেশন’, ‘অনুবাদমূলক গবেষণা কেন্দ্র’ এবং ‘স্পোর্টস কমপ্লেক্স’-এর উদ্বোধন করবেন।
রাষ্ট্রপতিরসচিবালয়
দায়িত্বত্যাগের সময়কালে আগামীকাল ভারতের রাষ্ট্রপতির জাতির উদ্দেশে ভাষণ
নতুনদিল্লি, ২৩শে জুলাই, ২০২২
রাষ্ট্রপতি শ্রী রামনাথ কোবিন্দ দায়িত্বত্যাগের সময়কালে আগামীকাল, ২৪শে জুলাই, জাতির উদ্দেশে ভাষণ দেবেন।
আকাশবাণীর ও দূরদর্শনের সব কটি চ্যানেলে সন্ধ্যে ৭টায় হিন্দিতে ভাষণের ঠিক পরেই ইংরেজি ভাষায় সেটি সম্প্রচারিত হবে। দূরদর্শনের হিন্দি ও ইংরেজি ভাষায় রাষ্ট্রপতির অভিভাষণের অব্যবহিত পরেই আঞ্চলিক ভাষায় সেটি দূরদর্শনের সব কটি স্থানীয় চ্যানেলে সম্প্রচারিত হবে। আকাশবাণীর আঞ্চলিক কেন্দ্রগুলি থেকে রাত ৯টা ৩০ মিনিটে স্থানীয় ভাষায় রাষ্ট্রপতির অভিভাষণের অনুবাদটি সম্প্রচারিত হবে।
PG/CB/
(Visitor Counter : 66
তথ্যওসম্প্রচারমন্ত্রক
নিউজ অন এআইআর রেডিওর লাইভ স্ক্রিনিং-এর আন্তর্জাতিক ক্রমতালিকা
তালিকায় অস্ট্রেলিয়া এবং ব্রিটেন উঠেছে, রেইনবো কন্নড় প্রথম ১০এ স্থান করে নিয়েছে
নয়াদিল্লী, ২৩ জুলাই, ২০২১
আকাশবাণীর নিউজ অন এআইআর অ্যাপের মাধ্যমে লাইভ স্ক্রিনিং অত্যন্ত জনপ্রিয়। ভারতের বাইরে এ সংক্রান্ত যে ক্রমতালিকা প্রকাশিত হয়েছে সেই তালিকায় অস্ট্রেলিয়া দ্বিতীয় স্থান এবং ব্রিটেন তৃতীয় স্থান দখল করেছে। ফিজির অবনমন হয়েছে। বর্তমানে ফিজির স্থান চতুর্থ।
আকাশবাণীর স্ক্রিনিং-এ কোডাইকানাল কেন্দ্র অষ্টম থেকে ষষ্ঠ স্থানে উঠে এসেছে। আকাশবাণী তামিলকে প্রথম ১০এর থেকে সরিয়ে রেইনবো কন্নড় কামনবিলু জায়গা করে নিয়েছে।
এ সপ্তাহের ক্রমতালিকা অনুযায়ী এফএম গোল্ড দিল্লী এবং এফএম রেইনবো দিল্লী দক্ষিণ প্রশান্ত মহাসাগরীয় দেশ কুক আইল্যান্ডে অত্যন্ত জনপ্রিয়। আকাশবাণীর কন্নড় বিভাগ মার্কিন যুক্তরাষ্ট্র, ব্রিটেন, কানাডা এবং অস্ট্রেলিয়ায় জনপ্রিয়। প্রত্যাশিতভাবেই পাকিস্তানে বিবিধ ভারতী এবং আকাশবাণী পাঞ্জাবীর অনুষ্ঠান জনপ্রিয়। মধ্যপ্রাচ্যে প্রবাসী ভারতীয়দের কারণে সংযুক্ত আরব আমীরশাহী, কুয়েত, সৌদি আরব, ওমান, বাহেরিন এবং কাতারে আকাশবাণী মালয়লীর জনপ্রিয়তার শীর্ষে।
প্রসার ভারতী সরকারি অ্যাপ এবং নিউজ অন এআইআর অ্যাপে আকাশবাণীর লাইভ স্ক্রিনিং-এর মাধ্যমে ২৪০ রকমের পরিষেবা পাওয়া যায়। নিউজ অন এআইআর অ্যাপের মাধ্যমে আকাশবাণীর অনুষ্ঠান শুধুমাত্র ভারতেই নয় বিশ্বের ৮৫টি দেশে ৮ হাজার শহরে শ্রোতারা শুনছেন। উপরে উল্লিখিত সমস্ত তথ্য ভারতে বসবাসকারী শ্রোতাদের জন্য নয়। জুলাই মাসের প্রথম পক্ষে পাওয়া তথ্যের ওপর ভিত্তি করে এই ক্রমতালিকা তৈরি করা হয়েছে। এ বিষয়ে বিস্তারিত জানার জন্য নিচের লিঙ্কে ক্লিক করুন।
https://pib.gov.in/PressReleseDetail.aspx?PRID=1738079
CG/CB/NS
(Visitor Counter : 113